KÄÄNNEKOHTA Kolme viisasta miestä
Tervetuloa Käännekohtaan.
Luomme tänään katsauksen suosituimpiin todistuksiimme.
Tiemme vie Nigeriaan, Keniaan ja Sudaniin.
Näemme ensimmäiseksi Olumuyiwa Okunlolan.
Hän aikoo muuttaa Nigerian koulutusjärjestelmää.
Nimeni on Olumuyiwa Okunlola, ja olen afrikkalainen.
Tulen Nigeriasta.
Rakastan lukemista ja musiikkia.
Perheeni koostuu vanhemmista ja kolmesta veljeksestä.
Vanhempamme päättivät, että jätämme perinteisen koulun.
Aloitimme oman koulun kotonamme.
Meitä oli paikalla vain veljekset ja yksi serkkumme.
Pidimme kristillistä koulutusta arvossa.
Kutsumukseni on kristillisen koulutuksen alueella.
Haluan Afrikan lasten ymmärtävän, että heitä arvostetaan.
Haluan heidän tiedostavan, -
että he voivat saada aikaan muutosta maassamme.
Kansakuntamme tulevaisuus riippuu heidän nykytilanteestaan.
Jos he sitoutuvat noudattamaan Jumalan periaatteita, -
heidän on helppoa menestyä kutsumuksessaan.
USA on tarjonnut minulle parhaat mahdollisuudet -
kristillisen koulutuksen periaatteiden ymmärtämiseen.
Kristus on auttanut minua kaikissa haasteissani -
ja pitäytymisessä näyssäni asioiden paranemiseksi.
Sydämeni palaa Nigerialle.
Haluan maani kasvavan ja selviävän haasteista, -
jotka liittyvät maan identiteettiin ja kulttuuriin.
Haluan maani saavuttavan todellisen potentiaalinsa.
Haluan Nigerian olevan kaikkea, mitä se voi olla.
Nämä asiat ovat minulle tärkeimpiä.
Toivon Afrikan pääsevän eroon rahan vastaanottamisesta.
Afrikalla sanotaan olevan varat koko maailman ruokkimiseksi.
Meidän täytyy käyttää tilaisuutemme itsenäiseen toimintaan.
Raamattu sanoo, että jokainen kantakoon oman taakkansa.
Valtio tai länsimaat eivät korjaa ongelmiamme.
Meidän täytyy selvittää, mitä Jumala haluaa meidän tekevän.
Haluan vaikuttaa koulutukseni kautta nuoriin.
Haluan heidän ymmärtävän Jumalan antaneen meille sen, -
mitä tarvitsemme menestykseen.
Nimeni on Olumuyiwa Okunlola, ja olen afrikkalainen.
Olipa rohkaiseva tarina.
Kuinka sinä voit muuttaa maatasi, kaupunkiasi tai lähipiiriäsi?
Kohta näemme miehen, joka nousee slummista uutisankkuriksi.
"Ruoho kuivuu, kukkanen lakastuu, -
mutta meidän Jumalamme sana pysyy iankaikkisesti." Jes. 40:8
Seuraava tarina sai katsojilta suuren määrän palautetta.
Se on tarina slummissa kasvaneesta miehestä, -
joka päätyi suosituksi uutistoimittajaksi Nairobissa.
Kenialaiset tuntevat minut läpikotaisin.
Saanen esittäytyä muulle maailmalle: olen Johnson Mwakazi.
Toimin uutistoimittajana Nairobissa, Keniassa.
Matkani alkoi Kiberiasta.
Kasvoin ilman esikuvaa.
Isäni oli työnsä menettänyt juoppo.
Se oli vaikeaa aikaa erityisesti äidilleni.
Hän yritti elättää perheemme siivoojana.
Saimme kylvyn vain kerran viikossa.
WC-tiloja piti etsiä lähistöltä.
Öisin tarpeet tehtiin sisällä, -
ja niistä hankkiuduttiin eroon aamun koittaessa.
Pornografia tuli elämääni 14-vuotiaana.
Siitä alkoi jonkin tavoittelu, joka ei koskaan tuonut tyydytystä.
Liikuin paikasta toiseen etsien pornoelokuvia.
Se vääristi ymmärrystäni omasta arvostani.
Äitini vei minut keskustassa sijaitsevaan seurakuntaan.
Ihmiset ihmettelivät, kuinka kävin keskustassa sunnuntaisin, -
sillä siitä piti maksaa.
Tulin haastetuksi mennessäni sinne.
Tajusin, että minua varten on olemassa erilainen maailma.
Annoin elämäni Jeesukselle ollessani yläasteella.
Yksi asia muuttui elämässäni.
Kun katsoin pornoa ja harrastin itsetyydytystä, -
en halunnut kenenkään tietävän siitä.
Ymmärsin pelastuttuani sen olevan syntiä Jumalaa ja kehoani kohtaan.
Pyysin Jumalaa poistamaan sen minusta.
Hän johti minut aluksi hiljaisuuteen.
Kuulin hengessäni Hänen sanovan: "Minä rakastan sinua."
Se oli voimallinen sanoma.
Jumala kertoi olleensa kanssani koko ajan.
Hän kehotti minua rauhoittumaan kolmen kuukauden ajan.
En kävisi tietyissä paikoissa.
Kävin useimmiten seurakunnassa ja iltapäivällä menin perheeni luo.
Kompuroin ajoittain, mutta Jumala ei syyttänyt minua.
Hän nosti minut ylös kannustaen jatkamaan.
Hän johti minua.
Ajan kuluessa en voinut enää tehdä syntiä rakastavaa Isääni vastaan.
Se ei johtunut pelosta, vaan siitä, että Hän rakasti minua.
Kerran kävellessäni kuulin iloisia huutoja ja menin katsomaan.
Kyseessä oli teatteriryhmä, johon päätin liittyä.
Sain myöhemmin kertojan roolin.
Ohjaaja kehui näytöksen jälkeen ääntäni.
Tunsin, että minulla on jotain annettavaa.
Kaikki sai alkunsa siitä.
Jumala herätti minut jostain syystä joka aamu puoli kuudelta.
Hän johti minut tähän paikkaan.
Liikunnan sijaan harjoitin ääntäni.
Hän rakensi minua, sillä Hän tiesi mihin Hän minua johti.
En ymmärtänyt sitä vielä silloin.
Jumala työsti minua ja ääntäni, -
jotta olisin pätevä mediatyöhön.
Tiedän, mistä olen tullut.
Ihmiset tervehtivät minua kadulla, -
sillä he tunnistavat minut.
Tieto siitä, mistä Jumala poimi minut, tekee minut nöyräksi.
Kristus sanoi, että nöyrät korotetaan.
Jumala opettaa minulle teitään nöyrtymiseni kautta.
Päivän päätteeksi annan kunnian vain Jumalalle.
Minut luotiin heijastamaan Jumalan kirkkautta.
Saamme paljon postia seksuaalisten syntien kanssa taistelevilta.
Rohkaisen lähestymään Jumalaa.
Siten Johnson löysi vapautensa.
Katkon jälkeen näemme pojan pakenevan väijytystä.
"Jos joku janoaa, niin tulkoon minun tyköni ja juokoon.
Joka uskoo minuun, -
hänen sisimmästään on, niin kuin Raamattu sanoo, -
juokseva elävän veden virrat." Joh. 7:37-38
Tervetuloa takaisin.
Kun Duuds oli pieni, kapinalliset hyökkäsivät hänen kyläänsä.
Hän menetti monta ystävää ja yhteyden perheeseensä.
Täynnä käänteitä oleva pitkä matka alkoi.
Hänen henkensä oli uhattuna monta kertaa.
Olimme ulkona leikkimässä eräänä aamuna vuonna 1987, -
kun kyläämme hyökättiin.
Yritin juosta pakoon.
Aseiden äänet kaikuivat kaikkialla.
He sytyttivät taloja tuleen.
Kaikki juoksivat ympäriinsä, ja minä muiden perässä.
En edes tiennyt mihin suuntaan menimme.
Toivoin näkeväni perheeni.
Valitettavasti 6-vuotias Duud ei enää nähnyt perhettään.
Hän pakoili sotilaita muiden kanssa neljä kuukautta.
Monet eivät selvinneet.
Monet tulivat ammutuksi tai villieläinten syömäksi.
Selvinneet päätyivät pakolaisleiriin Etiopiaan.
Se oli elämäni pahinta aikaa.
Muistan yhä monia asioita.
Ihmiset kuolivat nälkään ja koleraan.
Duud pakeni kuolemaa joelle kaveriensa kanssa.
Hän näki päivittäin ihmisryhmän puun alla.
Ystäväni sanoi heidän rukoilevan Jumalaa.
Kysyin, kuka Jumala on.
Hän sanoi, että kyse on todellisesta Jumalasta.
Häntä rukoillaan sairauksissa, ja Hän lievittää kipumme.
Halusin liittyä heidän seuraansa.
Duud osallistui ryhmän toimintaan joka päivä kahden vuoden ajan.
Jatkoin pohtimista, miksi en ollut kuollut.
Monet muut olivat kuolleet, mutta minä olin selvinnyt.
Mikä minussa oli erikoista?
Ymmärsin Jumalan huolehtineen minusta.
Duud jatkoi pakoa vuonna 1991.
Kapinalliset kukistivat Etiopian hallituksen.
Pakolaiset asettuivat hetkeksi Sudanin ja Etiopian rajalle.
Lentokoneet pommittivat koko aluetta joka aamu.
Me piilouduimme metsään.
Duud ei tiennyt 10-vuotiaana, eläisikö hän seuraavaan päivään.
Hän kiitti kuitenkin Jumalaa.
Kiitän aina Jumalaa.
Jumala tietenkin rakasti heitäkin, jotka kuolivat.
Kiitin Häntä, että olin elossa.
Kiitin Häntä minulle varatusta tehtävästä, -
jonka tähden säilyin hengissä.
Kapinallisten hyökkäykset pakottivat heidät joelle.
Mietin tarkkaan uimatyyliäni, sillä virtaus oli vahva.
He avasivat tulen miettiessäni.
Duud selvisi virtauksesta ja tulituksesta, mutta tilanne jatkui.
Vedin hetken henkeä, ja tulitus jatkui.
Eräs henkilö yritti saavuttaa minut.
Tulitus oli voimakasta.
Monet tulivat ammutuksi.
Päästyämme joen yli vierelläni oleva henkilö ammuttiin.
Olin yltä päältä veressä.
USA auttoi viimein pakolaiset toiseen leiriin Keniaan.
Duud ei ollut kuullut perheestään viiteen vuoteen.
En uskonut enää näkeväni heitä.
Monet olivat kuolleet, joten ajattelin heidänkin kuolleen.
Duud keskittyi opintoihin.
Hänen ystävänsä kertoi hänelle ohjelmasta, -
jossa pakolaisia lähetettiin Kanadaan, Australiaan ja USA:han.
Hän oli liian nuori osallistuakseen ohjelmaan, -
mutta hän säilytti toivonsa.
Hän vieraili seurakunnissa, joissa hän kuuli uudestisyntymisestä.
Vei kauan aikaa, ennen kuin ymmärsin sen tarkoituksen.
Olinhan syntynyt jo kertaalleen.
Hän luki Raamattua, kunnes ymmärsi mistä on kyse.
Hän ymmärsi Jeesuksen pelastaneen myös hänen sielunsa.
Hän pelasti minut verellään.
Hän kantoi maailman synnit.
Uudestisyntyminen on oman elämän hylkäämistä -
ja Jumalan Sanan noudattamista.
Pakolaisohjelma päättyi vuosien saatossa.
Duud pääsi kuitenkin haastatteluun ja sitä kautta USA:han.
Hän sai nopeasti töitä ja aloitti koulun.
Hän kuuli myöhemmin vanhempiensa olevan elossa.
Duud palasi kotimaahansa vuonna 2009 nähdäkseen vanhempansa.
Tapaaminen oli katkeransuloinen.
En tunnistanut äitini kasvoja.
Se oli hyvin vaikeaa minulle.
Olin outo näky kylässäni.
Kaikki kysymäni henkilöt olivat kuolleet.
Lakkasin kysymästä.
Vanhempieni näkeminen oli mahtavaa.
Kävin myös leikkipaikallani.
Maan tilanne satutti Duudia.
Hän vaihtoi pääaineen oikeus- tieteisiin valmistaviin opintoihin.
Maassani harjoitetaan yhä orjuutta.
Monet kärsivät.
He tarvitsevat puolestapuhujaa.
Tulen vaikuttamaan Sudanissa pääopintojeni kautta.
Duud ymmärtää, miksi Jumala piti hänet elossa.
Olen täällä saattaakseni tehtäväni päätökseen.
Uskon, että tämä on oikea tapa hoitaa tehtävä.
Ihmiset uskovat työhöni ja siten voin julistaa myös evankeliumia.
He pystyvät ottamaan sen vastaan, kun toimin niin.
Levitän sanomaa perheeseeni ja omaan maahani.
Elämäsi on Jumalan käsissä.
Luota Häneen, niin Hän ohjaa sinua ja löydät kadottamasi.
Eräs laulu sanoo: "Älä ole huolissasi, äläkä pelkää.
Tiedän selviäväni, sillä elämäni on käsissäsi."
Jumalan varaamat asiat otetaan vastaan kutsumalla Hänet sisään.
Se tapahtuu rukouksen kautta, jonka teemme nyt yhdessä.
Isä, kutsun sinut elämääni.
Haluan uskoa, että elämäni on käsissäsi.
Haluan uskoa, että voit kääntää kaiken kokemani hyväksi.
Luotan sinun olevan kaikkea kokemaani voimallisempi.
Luotan sinun voivan muuttaa elämäni pysyvästi.
Annan elämäni sinun käsiisi.
Tee minut tarkoituksesi mukaiseksi henkilöksi.
Pyydän Jeesuksen nimessä, aamen.
Jos rukoilit kanssani, haluamme kuulla sinusta.
Jatketaan katkon jälkeen.
"Jos ei nisun jyvä putoa maahan ja kuole, niin se jää yksin; -
mutta jos se kuolee, niin se tuottaa paljon hedelmää.
Joka elämäänsä rakastaa, -
kadottaa sen, mutta joka vihaa elämäänsä tässä maailmassa, -
hän on säilyttävä sen ian- kaikkiseen elämään.” Joh. 12:24-25
Jos haluat Muyiwan konserttiin, palvelukseen tai puhujaksi, -
ota yhteyttä ruudussa näkyvän numeron tai kotisivujen kautta.
Ohjelmamme on lopuillaan.
Nyt kuuntelemme Shine like stars -yhtyeen musiikkia.
Näkemiin ja siunausta.
SHINE LIKE STARS "Ylitsevuotava"
Olen tässä sinua varten, -
koska sydämesi oli minua varten.
Minulla ei ole muuta rakkautta, -
kuin puolestani vuodattamasi rakkaus.
Minulla ei ole muuta lahjaa, kuin vuodattamasi lahja.
Elämäni on siunattu kuolemasi kautta.
Sydämeni on täynnä.
Upposin täysin ylitse- vuotavaan virtaasi.
Kuninkaani, annoit minulle kaiken toivomani.
Olen tässä sinua varten.
Sydämeni on kokonaan sinua varten.
En voisi koskaan ansaita rakkautesi lahjaa.
Sydämeni on täynnä.
Upposin täysin ylitse- vuotavaan virtaasi.
Kuninkaani, annoit minulle kaiken toivomani.
Olen saanut kaiken vain armostasi.
Se on syy, miksi olen tullut tänään tänne.
Anna anteeksi ne ajat, jolloin etsin vain lepoa.
Tänään annan sinulle parhaani.
Sydämeni on täynnä.
Upposin täysin ylitse- vuotavaan virtaasi.
Kuninkaani, annoit minulle kaiken toivomani.
Sain kaiken toivomani.
Suomennos: Antti Malvisto